ΓΡΑΠΤΗ ΕΡΩΤΗΣΗ E-0697/01

υποβολή: Eurig Wyn (Verts/ALE) προς την Επιτροπή

(8 Μαρτίου 2001)

Θέμα: Πριμοδότηση για τη διατήρηση αγελάδων γαλακτοπαραγωγής

Συμφωνεί η Επιτροπή ότι το πρόσφατο πρόγραμμα επτά σημείων για το ΗΒ δεν ευνοεί την παραγωγή βοείου κρέατος στο Ηνωμένο Βασίλειο και ιδιαίτερα στην Ουαλία; Λαμβάνονταςπόψη τις προτάσεις για τη μείωση του αριθμού των αγελάδων γαλακτοπαραγωγής που πληρούν τις προϋποθέσεις για πριμοδότηση, το ΗΒ θα πληγεί δυσανάλογα σε σχέση με τα άλλα κράτη στον βαθμό που το ΗΒ κατέχει το 18 % των αγελάδων γαλακτοπαραγωγής και μόνο το 11 % της συνολικής παραγωγής βοείου κρέατος στην Ευρωπαϊκή Ένωση.

Δεν θεωρεί η Επιτροπή ότι είναι άδικο να πρέπει το ΗΒ να εισαγάγει αυτές τις αλλαγές τη στιγμή που σ' αυτό το κράτος μέλος ισχύει ήδη εδώ και τριάντα μήνες καθεστώς για την απόσυρση ζώων από την αγορά κατά τα τελευταία πέντε έτη;

Εξάλλου, δεν συμφωνεί η Επιτροπή ότι η μείωση του αριθμού των αγελάδων γαλακτοπαραγωγής στην αγορά θα έχει αρνητική επίπτωση στους καταναλωτές αφού θα μειώσει τοψηλής ποιότητας βόειο κρέας που παράγεται για τον ευρωπαίο καταναλωτή;

Δεν είναι επίσης παράλογο να εξακολουθεί να συγκεντρώνεται η δραστηριότητα παραγωγής βοείου κρέατος από τις αγέλες βοοειδών γαλακτοπαραγωγής όπου η συχνότητα εμφάνισης κρουσμάτων ΣΕΒ ήταν πολύψηλότερη;

Τέλος, προτίθεται η Επιτροπή να επανεξετάσει το καθεστώς πριμοδότησης που ισχύει για τη σφαγή των μόσχων; Το πρόγραμμα αυτό μπορεί να εκτελεσθεί με χαμηλότερο κόστος από αυτό που απαιτείται για τα άλλα μέτρα που πρότεινε η Επιτροπή όπως είναι η αλλαγή του καθεστώτος για τις αγελάδες γαλακτοπαραγωγής. Θα αποσύρει αφενός τα χαμηλής ποιότητας ζώα από την αγορά και θα επιφέρει αφετέρου ταχύτερα αποτελέσματα στην αποκατάσταση της ισορροπίας της αγοράς.

Απάντηση του κ. Fischler εξ ονόματος της Επιτροπής

(2 Μαΐου 2001)

Οι προτάσεις της Επιτροπής έχουν βραχυπρόθεσμο καθώς και μεσοπρόθεσμο χαρακτήρα και περιλαμβάνουν μέτραπέρ παραγωγής μεψηλή ποιότητα.

Τα προτεινόμενα μέτρα σχετικά με την πριμοδότηση για τη θηλάζουσα αγελάδα εστιάζονται ιδιαίτερα στον περιορισμό της παραγωγής μελλοντικά έτσι ώστε να επιβοηθηθεί η εξισορρόπηση της αγοράς. Η εφαρμογή των μέτρων αυτών στο σύνολο της Κοινότητας αποτελεί την προϋπόθεση για την πλήρη αποτελεσματικότητά τους.

Εφόσον η παραγωγή βοείου κρέατος εξαρτάται ευρέως από το πλήθος των αγελάδων, η μελλοντική παραγωγή είναι δυνατόν να μειωθεί μόνον με περικοπή του πλήθους θηλαζουσών αγελάδων. Πάντως, τα μέτρα έχουν διατυπωθεί κατά τρόπο τέτοιο ώστε η επίπτωση στο εισόδημα των αγροτών να είναι μικρή. Το ελάχιστο πλήθος δαμάλεων διατηρεί αμετάβλητη την πριμοδότηση που καταβάλλεται στον αγρότη μειώνει όμως τον αριθμό μόσχων που γεννώνται.

Το πλήθος αγελάδων γαλακτοπαραγωγής καθορίζεται από τη συνολική ποσότητα αναφοράς γάλακτος που απονέμεται στον παραγωγό. Κατόπιν τούτου, η πριμοδότηση για τη σφαγή μόσχων προς μεταποίηση θα αποτελούσε λύση προκειμένου να επιτευχθεί μείωση των ποσοτήτων κρέατος των τοποθετούμενων στην αγορά βραχυπρόθεσμα. Όμως η λύση αυτή φαίνεται ότι έχει θεωρητικό χαρακτήρα. Η Επιτροπήπενθυμίζει ότι η εν λόγω πριμοδότηση δέχθηκε σφοδρές επιθέσεις από πολλές οργανώσεις που ενδιαφέρονται για την καλή διαβίωση των ζώων ενώ το Ευρωπαϊκό Συμβούλιο του Βερολίνου συμφώνησε ότι το είδος αυτό πριμοδότησης θα διατηρηθεί μόνο ως δυνατό μέτρο προς χρηματοδότηση από εθνικές ενισχύσεις.